|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на транспорта, информационните технологии и съобщенията | **Нормативен акт:** Постановление на Министерски съвет за изменение и допълнение на Тарифа № 5 за таксите, които се събират в системата на Министерството на транспорта, информационните технологии и съобщенията |
| **За включване в законодателната/**  **оперативната програма на Министерския съвет за периода: 1 юли – 31 декември 2020 г.** | **Дата: 22.12.2020 г.** |
| **Контакт за въпроси:**  Ивайло Славейков – директор на дирекция „Пътни превозни средства“  Цветелина Илиева-Йорданова – директор на дирекция „Автомобилни превози и международна дейност“  Станко Иванов – директор на дирекция „Водачи на МПС“  Асен Лазаров – директор на дирекция „Автомобилна инспекция“ | **Телефон:** 02/930 88 65  **Телефон:** 02/930 88 81  **Телефон:** 02/930 88 33  **Телефон:** 02/930 88 09 |
| **1. Дефиниране на проблема:**  *1.1. Кратко опишете проблема и причините за неговото възникване. Посочете аргументите, които обосновават нормативната промяна.*  **Проблем 1.** Със Закона за изменение и допълнение на Закона за автомобилните превози (обн., ДВ, бр. 60 от 2020 г.) е въведено изискване Изпълнителна агенция „Автомобилна администрация“ да издава удостоверение за регистрация на лицата, извършващи пътна помощ, за което е предвидено събиране на държавна такса. Също така, при вписване или отписване на превозно средство, с което ще се извършва пътна помощ Изпълнителна агенция „Автомобилна администрация“ извършва съответната промяна в регистъра на лицата, извършващи пътна помощ, за което също е предвидено събиране на държавна такса. Понастоящем административните услуги се извършват в Изпълнителна агенция „Автомобилна администрация“ и същите са вписани в Административния регистър съответно с номер 2267 „Издаване на Удостоверение за вписване в Регистъра на лицата, извършващи пътна помощ“ и с номер 3119 „Вписване или отписване на превозно средство в Регистъра на лицата, извършващи пътна помощ“. За периода от 06.07.2020 г. до 15.01.2021 г. Изпълнителна агенция „Автомобилна администрация“ е извършила регистрацията на 116 лица и 253 превозни средства, извършващи пътна помощ. В действащата Тарифа № 5 не е определен размер на таксите за предоставяне на двете административни услуги. Липсата на нормативно определен размер на таксите за издаване удостоверение за регистрация на лицата, извършващи пътна помощ и за извършване вписване или отписване на превозно средство в регистъра на лицата, извършващи пътна помощ изисква изразходването на допълнителен административен капацитет и допълнителни разходи за изработването на съответния документ и за поддръжка на информационните системи.  **Проблем 2.** Със Закона за изменение и допълнение на Закона за движението по пътищата (обн., ДВ, бр. 2 от 2018 г.), се въведе възможност за удължаване на срока на валидност на разрешенията за извършване на периодични прегледи за проверка на техническата изправност на пътните превозни средства. В действащата Тарифа № 5 е определен размерът на таксите, които се събират за предоставяните от Изпълнителна агенция „Автомобилна администрация“ услуги по издаване на разрешения за извършване на периодични прегледи за проверка на техническата изправност на пътните превозни средства, но не и за услугата удължаване срока на валидност на разрешенията. Понастоящем административната услуга се извършва в Изпълнителна агенция „Автомобилна администрация“ и същата е вписана в Административния регистър с номер 2842 „Удължаване срока на валидност на разрешение за извършване на периодични прегледи за проверка на техническата изправност на пътните превозни средства и списък към разрешение“. За 2021 г. се очаква да бъдат удължени сроковете на валидност на 153 броя разрешенията за извършване на периодични прегледи за проверка на техническата изправност на пътните превозни средства, за 2022 г. на 140 броя разрешения. Липсата на нормативно определен размер на таксата за удължаване срока на валидност на разрешенията за извършване на периодични прегледи за проверка на техническата изправност на пътните превозни средства изисква изразходването на допълнителен административен капацитет и допълнителни разходи за изработването на съответния документ и за поддръжка на информационните системи.  **Проблем 3.** С изменението на чл. 24, ал. 4 от Закона за автомобилните превози (обн., ДВ, бр. 32 от 2016 г.) е въведен срок на валидност на удостоверенията за водач на лек таксиметров автомобил. Това предполага извършването на нова административна услуга по преиздаване на удостоверенията след изтичане срокът им на валидност. Липсата на нормативно определен размер на таксата за удължаване срока на валидност на удостоверенията за водач на лек таксиметров автомобил изисква изразходването на допълнителен административен капацитет и допълнителни разходи за изработването на съответния документ и за поддръжка на информационните системи. През 2021 г. следва да бъде удължена валидността на удостоверенията за водач на лек таксиметров автомобил на 2235 водача, за 2022 г. – на 3164 лица. Считано от 2016 г. издадените удостоверения за водач на лек таксиметров автомобил са със срок на валидност 5 години.  **Проблем 4.** Към настоящия момент ИААА извършва административни услуги – № 991 “[Отразяване на настъпили промени в обстоятелствата, вписани в лиценз на Общността за международен автомобилен превоз на пътници или товари](https://192.168.168.8/index.php?page=au-991)” и № 1226 “[Отразяване на настъпили промени в обстоятелствата, вписани в лиценз за обществен превоз на пътници или товари на територията на Република България](https://192.168.168.8/index.php?page=au-1226)” съгласно Административния регистър , за които не е предвидено заплащане в Тарифа № 5, а именно отразяване на други промени в обстоятелствата по т. III от заявлението по Приложение № 11б от Наредба № 11 от 31.10.2002 г. за международен автомобилен превоз на пътници и товари и отразяване на други промени в обстоятелствата по т. III и т. IV от заявлението по Приложение № 6а от Наредба № 33 от 1999 г. за обществен превоз на пътници и товари на територията на Република България (Наредба № 11). В тази връзка е необходимо в Тарифа № 5 да бъдат предвидени държавни такси за заплащането им. Към настоящия момент броят на предоставяния на горепосочените услуги е съответно около 7 000 бр. годишно за отразяване на промени в обстоятелствата, които подлежат на вписване в регистрите към лицензите за международен автомобилен превоз на пътници и товари и около 1000 броя годишно за отразяване на промени в обстоятелствата, които подлежат на вписване в регистрите към лицензите за извършване на обществен превоз на пътници и товари на територията на Република България.  **Проблем 5.** Поради установено несъответствие с разпоредбите на чл. 8, ал. 5 от Закона за автомобилните превози в сила от 07.07.2020 г. е необходимо таксите, предвидени в чл. 112в от Тарифа № 5 относно предоставянето на бързи услуги по лицензионния режим да се приведат в съответствие с изискванията на Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им.  **Проблем 6.** В действащата Тарифа № 5 е предвидена държавна такса за явяване на изпит за професионална компетентност на превозвач на пътници и товари. Когато кандидатът не се яви на изпит, заплатената от него държавна такса му се възстановява, въпреки, че е изразходван административен ресурс за обработката на документите и организирането на изпита. Това налага да се предвиди заплащането на държавна такса за организирането и провеждането на изпита, а не за явяването на кандидата. За 2018 г. кандидатите, записани за изпит са 2347, от които са се явили на изпит 1984, неявили се 363; за 2019 г. записаните кандидати са 2017 лица, явили се 1693, неявили се 325; за 2020 г. записани 1617, явили се 1258, неявили се 359 лица.  **Проблем 7.** С изменението на чл. 152, ал. 4 от Закона за движението по пътищата, влязло в сила на 26.01.2017 г., се въведе нова административна услуга – удължаване на срока на валидност на разрешението за теоретично и практическо обучение на кандидатите за придобиване на правоспособност за управление на моторно превозно средство. Липсата на нормативно определен размер на таксата за удължаване срока на валидност на разрешението за теоретично и практическо обучение на кандидатите за придобиване на правоспособност за управление на моторно превозно средство изисква изразходването на допълнителен административен капацитет и допълнителни разходи за изработването на съответния документ и за поддръжка на информационната система. В действащата Тарифа № 5 не е предвидено заплащането на държавна такса за извършването на тази административна услуга. За удължаване на срока на валидност на разрешение за теоретично и практическо обучение на кандидати за придобиване на правоспособност за управление на моторно превозно средство за нови 5 години се извършва след подадено заявление съгласно чл. 152, ал. 9 от Закона за движението по пътищата и следва да бъде вписана в административния регистър като нова административна услуга.  **Проблем 8.** В действащата Тарифа № 5 е предвидена държавна такса за провеждане на изпит в одобрен кабинет на учебен център, за всяка група за изпит – 100 лв. Тъй като с изменението на чл. 11, ал. 3 от Наредба № 38 от 16 април 2004 г. за условията и реда за провеждането на изпитите на кандидати за придобиване на правоспособност за управление на моторно превозно средство и реда за провеждане на проверочните изпити (Наредба № 38) (обн., ДВ, бр. 64 от 2016 г.) се предвиди теоретичният изпит да се провежда само в кабинети на Изпълнителна агенция "Автомобилна администрация", предвидената в Тарифа № 5 държавна такса следва да отпадне.  **Проблем 9.** С изменението на чл. 153б, ал. 1, т. на Закона за движението по пътищата, публикувано в бр. 60 на „Държавен вестник“ от 2012 г., в сила от 7.08.2012 г., извършването на трето психологическо изследване се връща към Изпълнителна агенция „Автомобилна администрация“. С допълнения на Тарифа № 5 за таксите, които се събират в системата на Министерството на транспорта, информационните технологии и съобщенията, публикувани в бр. 45 на „Държавен вестник“ от 2014 г. се възстановяват и въвеждат такси за извършване на административните услуги, свързани с психологическите изследвания, включително и таксите за издаване на удостоверения за психологическа годност след проведените трети психологически изследвания и на дубликати на издадените след трети психологически изследвания удостоверения за психологическа годност. Тъй като до 2010 г., когато психологическите изследвания се провеждаха в Изпълнителната агенция, таксите за издаване на удостоверения и дубликатите бяха определени съответно в чл. 87 и чл. 88, където са определени таксите за различните видове удостоверения, издавани от агенцията. За липсващите административни услуги бяха създадени нови текстове в Тарифа 5, а именно – чл. 111г. При създаването на текста на ал. 6 не е съобразен фактът, че аналогични текстове са възстановени в членовете 87 и 88, където се определят таксите за издаване от Изпълнителна агенция „Автомобилна администрация“ на всички видове удостоверения и дубликати. След публикуването на измененията на Тарифа № 5 и установяване на факта на дублиране на текстове за събиране на такси за една и съща услуга, но с различна стойност, устно бе потърсено становище от директора на дирекция „Административно-правно обслужване“ и в съответствие с полученото такова се установи практиката за събиране на такси в съответствие с чл. 87 и чл. 88, аналогично на останалите, събирани от агенцията.  **Проблем 10.** С Наредбата за изменение и допълнение на Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства (обн., ДВ, бр. 80 от 2020 г.) е създадена възможност ръководителите на регионалните звена на Изпълнителна агенция „Автомобилна администрация“ да издават дубликат на удостоверение за техническа изправност на ППС, за което е предвидено събирането на държавна такса. Това е нова административна услуга и понастоящем в действащата Тарифа № 5 не е определен размер на таксата Липсата на нормативно определен размер на таксата за издаване на дубликат на удостоверение за техническа изправност на ППС изисква изразходването на допълнителен административен капацитет и допълнителни разходи за изработването на съответния документ и за поддръжка на информационните системи.  **Проблем 11.** С Наредбата за изменение и допълнение на Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства (обн., ДВ, бр. 80 от 2020 г.) е променен реда за получаване на необходимия брой документи за извършване на периодичните прегледи за проверка на техническата изправност на пътните превозни средства, като понастоящем документите вече не следва да се получават от съответното регионално звено на Изпълнителна агенция „Автомобилна администрация“, а същите ще бъдат доставяни в съответния контролно-технически пункт. По този начин отпада задължението и административната дейност на служителите в регионалните звена на Изпълнителна агенция „Автомобилна администрация“, за която е предвидена държавна такса с чл. 112д от Тарифа № 5. В тази връзка е необходимо да бъде отменена цитираната разпоредба.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Настоящата редакция на Тарифа № 5 не е напълно в съответствие с разпоредбите на Закона за движението по пътищата, Закона за автомобилните превози и подзаконовите нормативни актове по тяхното прилагане. Основните проблеми са свързани с липсата на нормативно определен размер на таксите, които да се събират за предоставяните от Изпълнителна агенция „Автомобилна администрация“ услуги, посочени в т. 1.1. Във връзка с изложеното не е възможно разрешаването на проблема в рамките на съществуващото законодателство и е необходимо изменение и допълнение на Тарифа № 5.    *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| **2.Цели:**  С въвеждането на новите държавни такси се цели постигане на съответствието им с разходите на Изпълнителна агенция „Автомобилна администрация“ за извършване на услугите, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време.  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| **3.Идентифициране на заинтересованите страни:**  Пряко засегнатите страни са:  - Изпълнителна агенция „Автомобилна администрация“,  - Министерство на транспорта, информационните технологии и съобщенията,  - лицата, извършващи пътна помощ;  - лица, притежаващи разрешение за извършване на периодични прегледи за проверка на техническата изправност на пътните превозни средства (1043 лица, като годишно на около 200 лица се преиздават разрешенията за извършване на периодични прегледи за проверка на техническата изправност на пътни превозни средства);  - всички лица, притежаващи удостоверение за водач на лек таксиметров автомобил – около 70 000 лица,  - лицата, регистрирани за извършване на таксиметров превоз на пътници,  - всички български граждани, отговарящи на условията за допускане до изпит за професионална компетентност (минимум средно образование),  - всички юридически лица, отговарящи на условията за издаване на лиценз на Общността за извършване на международен превоз на пътници и товари и за лиценз за извършване на превоз на пътници и товари на територията на Република България, както и дружества, които имат издаден такъв,  - кандидатите за придобиване на правоспособност за управление на моторно превозно средство,  - лицата, получили разрешение за извършване на обучение на кандидатите за придобиване на правоспособност за управление на моторно превозно средство;  - всички собственици на пътни превозни средства.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4.Варианти на действие:**  За решаване на дефинираните проблеми вариантите на действие са ограничени до вариант „Без действие“ и вариант „Приемане на предложените изменения и допълнения“.  *Идентифицирайте основните регулаторни и нерегулаторни възможни варианти на действие от страна на държавата, включително варианта "без действие*".  По предложените изменения и допълнения на Тарифа № 5 във връзка с дефинираните проблеми, по-долу са представени варианти за действие по точки както следва:  **Проблем 1**. Въвеждат се такси за нови административни услуги, които следва да се извършват от ИААА, съгласно чл. 24е, ал. 3 и ал. 7 от Закона за автомобилните превози.  **Вариант 1: Без действие**  Липсата на нормативно определен размер на таксата за издаване на удостоверение за регистрация на лица, извършващи пътна помощ и за вписване или отписване на превозно средство в регистъра на лицата, извършващи пътна помощ е предпоставка за извършване на административни услуги без заплащане на държавни такси, което от своя страна ще наруши баланса на бюджета на ИААА (респективно на МТИТС и държавния бюджет), тъй като ще се правят разходи от административния орган за извършването на услугите, за които бизнесът няма да заплаща такси, които да са в съответствие с фактически разходените средства за предоставяните от ИААА услуги.  Тарифата няма да съответства на предоставяните от ИААА услуги, ще липсват такси за вменени нови и реално предоставяни услуги.  **Вариант 2: Приемане на предложените изменения и допълнения**  Събирането на таксата допринася ИААА да изпълни приходите към националния бюджет чрез заплащане на реалните разходи по извършване на услугата. Таксата за вписване в регистъра е 15 лв. а за вписване и отписване на превозно средство е 10 лв. За периода от 06.07.2020 г. до 15.01.2021 г. Изпълнителна агенция „Автомобилна администрация“ е извършила регистрацията на 116 лица и 253 превозни средства, извършващи пътна помощ.  В периода от влизане в сила на измененията и допълненията на ЗАвтП от 07.07.2020 г. до 31.12.2020 г. са издадени 95 бр. удостоверения за регистрация на лица, извършващи пътна помощ.  До 07.07.2020 г. режимът на регистрация на лицата, извършващи пътна помощ, се е осъществявал от АПИ, като от 2003 г. до 06.07.2020 г. са издадени 885 бр. удостоверения за регистрация на лица, извършващи пътна помощ.  В тази връзка може се очаква, че в периода от 01.01.2021 г. до 31.12.2025 г. изразено математически пропорционално на постъпилите за 2020 г. ще се издадат 800 бр. удостоверения за регистрация на лица, извършващи пътна помощ - по 160 бр. за календарна година. Очакваният приход за 800 бр. удостоверения за регистрация на лица, извършващи пътна помощ – по 15 лв. за всяко удостоверение, в периода от 01.01.2021 г. до 31.12.2025 г. възлиза на 12 000 лв.  **Проблем 2. Въвежда се такса за 1 (една) нова административна услуга, която се извършва от ИААА, съгласно чл. 148, ал. 8 от Закона за движението по пътищата.**  **Вариант 1: Без действие**  Липсата на нормативно определен размер на таксите за удължаване срока на валидност на разрешението за извършване на периодични прегледи за проверка на техническата изправност на ППС е предпоставка за извършване на административната услуга без заплащането на държавна такса, което от своя страна ще наруши баланса на бюджета на ИААА (респективно на МТИТС и държавния бюджет), тъй като ще възникнат разходи на административния орган за извършването на услугите, за които бизнесът няма да заплаща такси, които да са в съответствие с фактически разходените средства за предоставяните от ИААА услуги.  Тарифата няма да съответства на предоставяните от ИААА услуги, ще липсват такси за вменени нови и реално предоставяни услуги.  **Вариант 2: Приемане на предложените изменения и допълнения**  Събирането на таксата допринася ИААА да изпълни приходите към националния бюджет чрез заплащане на реалните разходи по извършване на услугата. Предвидена е такса за удължаване срока на валидност на разрешението за извършване на периодични прегледи за проверка на техническата изправност на ППС в зависимост от категорията на контролно техническия пункт, както следва:  1. за всеки технически пункт от I категория - 500 лв.;  2. за всеки технически пункт от II категория - 1000 лв.;  3. за всеки технически пункт от III категория - 1000 лв.;  4. за всеки технически пункт от IV ТБ категория, в който всички линии за преглед на ППС са оборудвани само за извършване на преглед на пътни превозни средства от категория Ттб - 200 лв.;  5. за всеки технически пункт от IV ТМ категория - 200 лв.;  6. за всеки технически пункт от V категория - 1500 лв.Очакваните приходи към националния бюджет са: 2021 г. – 155 200 лв, а за 2022 г. – 140 000 лв.“  **Проблем 3.** Въведена е нова административна услуга по преиздаване на удостоверенията за водач на лек таксиметров автомобил след изтичане срокът им на валидност, за която не е предвидено заплащането на държавна такса  **Вариант 1: Без действие:**  Няма да бъде постигнато съответствие с действащото законодателство (чл. 24, ал. 4 от Закона за автомобилните превози) и няма да бъдат осигурени условия за извършването на новата административна услуга по преиздаване на удостоверенията за водач на лек таксиметров автомобил след изтичане срокът им на валидност.  **Вариант 2: Приемане на предложените изменения и допълнения**  Ще бъде постигнато съответствие с действащото законодателство (Закона за автомобилните превози) и ще се осигурят условия за извършването на новата административна услуга по преиздаване на удостоверенията за водач на лек таксиметров автомобил и предвидена държавна такса за заплащането й. Таксата е в размер на 4 лв. Очакваните приходи към националния бюджет са: 2021 г. – 8940 лв., 2022 г. – 12656 лв., 2023 г. – 20048 лв., 2024 г. – 21048 лв, 2025 г. – 13868 лв.  **Проблем 4.** Извършват се административни услуги по лицензионния режим, за които не е предвидено заплащането на държавни такси.  **Вариант 1: Без действие:**  Няма да бъдат осигурени условия за извършването на административните услуги- отразяване на други промени в обстоятелствата по т.III от заявлението по Приложение № 11б от Наредба № 11 и отразяване на други промени в обстоятелствата по т. III и т. IV от заявлението по Приложение № 6а от Наредба № 33.  **Вариант 2: Приемане на предложените изменения и допълнения**  Ще бъдат осигурени условия за извършването на административните услуги- отразяване на други промени в обстоятелствата по т.III от заявлението по Приложение № 11б от Наредба № 11 и отразяване на други промени в обстоятелствата по т. III и т. IV от заявлението по Приложение № 6а от Наредба № 33. Приходите от предложените такси съответно в размер на 10 лв. за отразяване на промени в обстоятелствата, които подлежат на вписване в регистрите към лицензите за международен автомобилен превоз на пътници и товари и 4 лв. за отразяване на промени в обстоятелствата, които подлежат на вписване в регистрите към лицензите за извършване на обществен превоз на пътници и товари на територията на Република България се очаква да бъдат около 70 000 и 4 000 лв. годишно .  **Проблем 5.** Предоставянето на бързи услуги по лицензионния режим се привежда в съответствие с разпоредбите на чл. 8, ал. 5 от Закона за автомобилните превози в сила от 07.07.2020 г. и на Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им.  **Вариант 1: Без действие:**  Няма да бъде постигнато съответствие с действащото законодателство - чл. 8, ал. 5 от Закона за автомобилните превози в сила от 07.07.2020 г. и Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им.  **Вариант 2: Приемане на предложените изменения и допълнения**  Ще е налице съответствие с действащото законодателство - чл. 8, ал. 5 от Закона за автомобилните превози в сила от 07.07.2020 г. и Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им.  **Проблем 6.** В действащата Тарифа № 5 е предвидена държавна такса за явяване на изпит за професионална компетентност на превозвач на пътници и товари. Когато кандидатът не се яви на изпит, заплатената от него държавна такса му се възстановява, въпреки, че е изразходван административен ресурс за обработката на документите и организирането на изпита, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време. Това налага да се предвиди заплащането на държавна такса за организирането и провеждането на изпита, а не за явяването на кандидата.  **Вариант 1: Без действие**  В този вариант няма да се извършат необходимите нормативни промени за осъществяване и подобряване на дейността по административното обслужване на физическите и юридическите лица във връзка с посочените административни услуги.  **Вариант 2: Приемане на предложените изменения и допълнения**  Ще се измени и допълни Тарифа № 5, с което се въвежда заплащане на изразходваните ресурси по извършване на посочените административни услуги.  С предложената промяна не се въвеждат нови такси, няма увеличение или намаление на таксите.  **Проблем 7.** В действащата Тарифа № 5 не е предвидено заплащането на държавна такса за извършването на ново въведената административната услуга „удължаване на срока на валидност на разрешението за теоретично и практическо обучение на кандидатите за придобиване на правоспособност за управление на моторно превозно средство”, въведена с изменението на чл. 152, ал. 4 от Закона за движението по пътищата, влязло в сила на 26.01.2017 г. При извършването на новата административна услуга се изразходва административен ресурс за обработката на документите, в т.ч. необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и изразходвано работно време.  **Вариант 1: Без действие**  В този вариант няма да се извършат необходимите нормативни промени за осъществяване и подобряване на дейността по административното обслужване на физическите и юридическите лица във връзка с посочените административни услуги.  **Вариант 2: Приемане на предложените изменения и допълнения**  Ще се измени и допълни Тарифа № 5, с което се въвежда заплащане на изразходваните ресурси по извършване на посочените административни услуги. С предложената промяна се въвежда 1 бр. нова държавна такса. Предвидена е такса за удължаване срока на валидност на разрешение за теоретично и практическо обучение на кандидати за придобиване на правоспособност за управление на моторно превозно средство в размер 50 лв. Очакваните приходи към националния бюджет са: за 2021 г. – 4700 лв., за 2022 г. – 12150 лв., за 2023 г. – 18150 лв., за 2024 г. – 6700 лв. и за 2025 г. – 5400 лв.  **Проблем 8.** В Тарифа № 5 е предвидена такса за провеждане на теоретичен изпит в одобрен кабинет на учебен център. Тъй като след изменението на Наредба № 38 (обн. ДВ, бр. 64 от 2016 г.), теоретичните изпити се провеждат само в кабинети на Изпълнителна агенция „Автомобилна администрация“, таксата следва да отпадне.  **Вариант 1: Без действие:**  Ако не бъде направена предложената промяна в Тарифа № 5, ще остане предвидена държавна такса за услуга, която няма да се предоставя.  **Вариант 2: Приемане на предложените изменения и допълнения**  При приемане на предложеното изменение Тарифа № 5 ще бъде приведена в съответствие с действащото законодателство.  **Проблем 9.** В чл. 84, т. 11 и чл. 88 от Тарифа № 5 са посочени такси за издаване на удостоверение за психологическа годност и дубликат на удостоверението. Такса за същите услуги е посочени и в чл. 111г, ал. 6 от Тарифа № 5. Промяната има за цел отстраняване на допуснато дублиране на такси за една и съща административна услуга.  **Вариант 1: Без действие**  В случай, че не бъде прието предложението за промяна в Тарифа № 5 остава регламентирането на две различни такси за една и съща административна услуга.  **Вариант 2: Приемане на предложените изменения и допълнения**  В случай, че предложението бъде прието се уеднаквява държавната такса за аналогична услуга, извършвана от Изпълнителна агенция „Автомобилна администрация“.  **Проблем 10.** В Тарифа № 5 не е предвидена такса за издаване на дубликат на удостоверение за техническа изправност на ППС. Тъй като след изменението на Наредба № Н-32 (обн., ДВ, бр. 80 от 2020 г.) Изпълнителна агенция „Автомобилна администрация“ следва да издава дубликат на удостоверение за техническа изправност на ППС  **Вариант 1: Без действие**  В този вариант няма да се извършат необходимите нормативни промени за осъществяване и подобряване на дейността по административното обслужване на физическите и юридическите лица във връзка с посочените административни услуги.  **Вариант 2: Приемане на предложените изменения и допълнения**  Ще се измени и допълни Тарифа № 5, с което се въвежда заплащане на изразходваните ресурси по извършване на посочената административна услуга. С предложената промяна се въвежда 1 бр. нова държавна такса. Предвидената такса за издаване на дубликат на удостоверение за техническа изправност на ППС е 5 лева.  **Проблем 11.** В Тарифа № 5 е предвидена такса за предаване на заявените от контролно-техническите пунктове комплекти документи за извършване на периодични прегледи за проверка на техническата изправност на ППС, използвани за извършване на прегледите. Съгласно изменението на Наредба № Н-32 (обн., ДВ, бр. 80 от 2020 г.) комплектите документи ще се доставят в съответния контролно-технически пункт, като по този начин отпада задължението и административната дейност на служителите в регионалните звена на Изпълнителна агенция „Автомобилна администрация“. В тази връзка е необходимо да бъде отменен чл. 112д от Тарифа № 5.  **Вариант 1: Без действие**  Ако не бъде направена предложената промяна в Тарифа № 5, ще остане предвидена държавна такса за услуга, която няма да се предоставя.  **Вариант 2: Приемане на предложените изменения и допълнения**  При приемане на предложеното изменение Тарифа № 5 ще бъде приведена в съответствие с действащото законодателство. | |
| **5.Негативни въздействия:**  **Вариант 1: Без действие:**  *Икономически негативни въздействия:*  Намаляване на приходите към бюджета, реализирани от Изпълнителна агенция „Автомобилна администрация“, поради изпълнение на дейности, за които не събират такси.  *Социални негативни въздействия:*  Тарифа № 5 няма да е в съответствие с действащото законодателство и няма да е предвидена възможност за събиране на такси за посочените в т. 1.1. дейности.  *Екологични негативни въздействия:*  Не са идентифицирани такива.  **Вариант 2: Приемане на предложените изменения и допълнения:**  *Икономически негативни въздействия:*  Преките заинтересовани страни, посочени в т. 3, с изключение на Изпълнителна агенция „Автомобилна администрация“ и Министерството на транспорта, информационните технологии и съобщенията, ще заплащат допълнителни държавни такси и ще има възможност за извършване на административни услуги в съкратени срокове, което ще се отрази положително на бизнеса.  *Социални негативни въздействия:*  Не са идентифицирани такива.  *Екологични негативни въздействия:*  Не са идентифицирани такива.  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **Вариант 1: Без действие:**  *Икономически положителни въздействия:*  Преките заинтересовани страни няма да заплащат нови такси.  *Социални положителни въздействия:*  Не са идентифицирани такива.  *Екологични положителни въздействия:*  Не са идентифицирани такива.  **Вариант 2: Приемане на предложените изменения и допълнения:**  *Икономически положителни въздействия:*  Приходите към бюджета за услугите, предоставяни от Изпълнителна агенция „Автомобилна администрация“ ще се увеличат, тъй като ще се събират такси за всяка от предоставяните услуги и ще се предостави възможност за предоставяне на услуги в съкратени срокове, което ще окаже положително въздействие върху бизнеса.  *Социални положителни въздействия:*  Тарифа № 5 ще е в съответствие с действащото законодателство.  *Екологични положителни въздействия:*  Не са идентифицирани такива.  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Приемането на измененията и допълненията на Тарифа № 5 не предполага възникването на евентуални рискове, както и не се очаква възникването на съдебни спорове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  Х Ще се повиши   Ще се намали   Няма ефект  По отношение на стопанските субекти (физически и юридически лица) промените, свързани с въвеждане на нови държавни такси, свързани с въведени нови административни услуги ще доведе до увеличаване на административната тежест.  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими. Не се засягат съществуващи режими и услуги. | |
| **9. Създават ли се нови регистри?**  Не  *Когато отговорът е "да", посочете колко и кои са те.* | |
| **10. Как въздейства актът върху микро-, малките и средните предприятия (МСП)?**  Х Актът засяга пряко МСП   Актът не засяга МСП   Няма ефект  Малките и средни предприятия се явяват участници в стопанската дейност, като по този начин също са засегнати от приемането на предложения акт с очертаните по-горе последици. Промените ще окажат положително въздействие върху тях при участие в стопанския живот, тъй като ще им се предостави възможност да разширят обхвата на дейността си. | |
| **11. Проектът на нормативен акт изисква ли цялостна оценка на въздействието?**   Да  Х Не | |
| **12. Обществени консултации:**  Проектът на Постановление на Министерски съвет за изменение и допълнение на Тарифа № 5 за таксите, които се събират в системата на Министерството на транспорта, информационните технологии и съобщенията ще бъде публикуван за обществено обсъждане за 14 дни на интернет страницата на Министерството на транспорта, информационните технологии и съобщенията в рубриката „Обществено обсъждане“, както и на Портала за обществени консултации на Министерския съвет. По-краткият срок за обществено обсъждане е обусловен от обстоятелството, че услугите издаване на удостоверение за регистрация на лица, извършващи пътна помощ и за вписване или отписване на превозно средство в регистъра на лицата, извършващи пътна помощ вече се предоставят от ИААА, но за тях не се заплаща държавна такса. Справката за отразяването на постъпилите предложения и становища ще бъде публикувана на интернет страницата на Министерството на транспорта, информационните технологии и съобщенията. Проектът на Постановление на Министерски съвет ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация с всички министерства.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**   Да  Х Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:**  Ивайло Славейков – директор на дирекция „Пътни превозни средства“  Цветелина Илиева-Йорданова – директор на дирекция „Автомобилни превози и международна дейност“  Станко Иванов – директор на дирекция „Водачи на МПС“  Асен Лазаров – директор на дирекция „Автомобилна инспекция“  **Дата:** 22.12.2020 г.  **Подпис:**  **Подпис:**  **Подпис:**  **Подпис:** | |